
De noniinibus, quibus a veteribus 
appellantur Indorum philosophi. 



f^unni permuttae res sinl, eaeque cognitione dignissltnae , 
quae de India antiqua a rerum scriptoribus Graecis atque La- 
tin is nobis traduntur, tum gravissimi sunt momenti quae de 
Indoram philosopbis ex iilorum commentariis innotuierunt, 
Ipsa quidem Gymnosophistarum dogmata ex annosis eorum 
voluminibus in Europam nostram demnm allatis et «uriosorutn 
Irominnm perscrutationi patefactis coüigi possunt ; sin autera 
quaeritur , qua aetate quaeque philosophorum istorum secta 
floruerit , yel quanto temporis intervailo quaevis schola cete- 
ras aut antecedat ant sequatur , altum est apud ipsos Indos 
siientmm. ünde fit, ut vel levissimis vestigiis sit insistendum, 
si a scriptoribus utriusque linguae, Graecam dico et Latinam, 
quid relatutn sit, quod ad historicas Indicae philos(^hiaß ra- 
tiones accuratius definteudas faciat. 

Neque aliena est omnitK) haec quaestio a litteris Graecis 
et Latiiiis , quum et loci sint veterum , iique complures , qui 
haud facile recte intdligi possint, nisi totum hoc argumentuiu 
de philosophis Inditis copiosius et accuratius fuerit illustra- 
tum , et probabili evinci possit deiaonstratione , tantam in- 
tercedere inter quaedam Indorum et scriorum Platonioo- 
rum atque , Gnosticorum placita aJfinitatis necessitodinem , ut 
dignissima sit , ia quam diiigentius iuquiratur» Quod tamea 
fieri nequit , nisi antea ostentum fuerit , quaenam Gymnoso- 
phistanitn dogmata ista aetate a Graecis cogaosci potuisüeat. 
9t. 9i§(m. mal f. V^U H- 12 

Congerentibus aiitem iiobis undiqne el inter se compa- 
rantibus veteruin locos mos sesc praebet difficultas varlas , in 
quas dlstribuuntur Indici philosophi, scctas recte distinguendi. 
Cuius difficultatis id potissimum in caussa est , quod multae 
iam antiquitus per Indiam obtinucre pljilosophorum scholae, 
diversae illae quidem inter se et aliis nominibus aliae appel- 
latae , veruntanien communi quodam similitudinis vinculo ita 
intei" se coniunctae , ut Graeci eas confundere facile possent , 
unique tribuere sectae , quod ad aliam tantum pertineret. 
Quod si a Graecis factum sit , factum autein esse interdum 
vix est , quod dubitemus , quanto difficilius crit nobis , nunc 
demum eruere , quosnam Indonim philosophos quo vis loco 
significare voluerint veteres. E solis , quae illis tribuuntur , 
opinionibus, utpote quarum pleraeque pluribus scholis sint 
communes , rescindi, vix poterunt nostrae dubitationes, No- 
mina autem a Graecis prolata si in auxiliuni vocas , eaque 
cunr Indicis comparas, novae exsurgunt dubitandi caussae. 
Quaedam enim inter se tarn parum discrepant, ut vix credi- 
deris , ea esse diversa ; alia temporis decursu obsoleveruiit , 
aiiisque locum cesserunt , ita ut apud Indes difficilius nunc 
detegantur ; alia denique a Graecis aut inventa sunt aut ex 
Indicis Graeca facta. 

Quae quum ita sint, vix mirabiraur, diversas admodum 
fuisse sententias eörum, qui post renatum antiquitatis studluiu 
variis temporibus hanc quaestionem tractavere, licet rem ag- 
gressi sint viri nee pauci neque indocti. Quorum tarnen 
omnium opiniones recensere et diiudicare supersedeo. Pleri- 
que enim aut ante detectas et in lucem tandem prolatas an- 
tiquas Indorum litteras scripserunt, aut omni Indicae linguae 
cognitione destituti fuere; quantum autem momenti in hac re 
tractanda linguae sit altribuendum , nemo est quin videat. 
Ceteris itaque silentio praetermissis , duorum tantum virorum 
ententias in iudicium vocabo ; quorum alter, Colehrookius , 
Anglus , quum totius Indicae antiquitatis , tum vetustac Gy- 

mDOSopliistarum philosophiae diligentlssimus et sagacissimus no- 
bis cxstitit indagator ; alter , Bohltniiis, nostras , docte ut so- 
let et gnaviter hunc locum tractavit in scriptione , qua Bud- 
dhaicae religionis originem et aetatem accuratius explorare 
tentavit. 

Incipienda est autem oninis de Gymnosophistis oratio ab 
accurata nominum definitione ; quod nisi fit , in dubia omnia 
et incerla abit tota disputatio. Primum igitur investigabo , 
quae sint nomina Indicis philosophis a Graecis imposita, quae 
inter ea Indicae sint originis, quae a Graecis inventa , deni- 
que quo sensu quodque usurpetur ; exordiar autem ab eis 
nominibus , quae brevius expediri possint, posthac ea tractu- 
rus , in quibus definiendis iongius dcbeam versari. — 

I. 

Ac primum quidem constat, Indorum pbilosophos proprio 
vocabulo a Graecis dictos fuisse Gymnosophislas. Quod no- 
meu non ab Indis petitum est, sed a Graecis inventum , uti 
testificatur Porpbyrius i) : 'Ivämv yug tijg noXiisi'ug slg noXXd 
vsve^ttjuevrjg , iati ri yivxx; nag' avTOig rö rtäv d-toaörfxaV 
vilg rv/.iveao(fi<}rag xaleif eiwd-aaiv "EXi^rjvsg, Nomiuis ra- 
tionem hanc reddit Augustinus 2): „Per opacas quoque Indiae 
solitudines , quam quidam nudi philosophantur , unde Gy- 
muosopUistae nominantur, adhibent tarnen genitalibus tegu- 
menta, quibus per caetera membrorum carent." Consulto hoc 
monui , vocem hanc Graecae esse inventionis, quia prorsus 
simiiis significatus vocabulum in hngua Indica exstat , di~ 
gambara, quod facile aliquis opinari posset exemplar fuisse , 
€ quo Graeci Gymnosophistas suos fecerint, praesertim quura 
Indi voce digambara de philosophorum quadam secta utau- 
tur s). Sed ut taceam , huius sectae nuliam certam men- 

1) De abstiaent IV, p. 355 eil. Rhocr, 
a) De civil. Dci XIV, c. 17. 
3) Jaina vulgo diciinlur. 

tionem a Graecis iniectam esse, multo etiam latias patuit 
Graeci vocabuli usus, utpote quo in Universum dicerentur Indi, 
quotqnot aut depositis ccteris vitae negotiis philosopbandi stu- 
dio toti sese traderent, aut religionibus curandis vacarent. 
Sic utitur Porphyriiis , qui I. l, Gymnosophistarum nomine 
coniprehendit et Brachmanas et Samanacos ; similiterque Cle- 
mens Alexandrinus 4) , qui eodem nomine appeliat Bracbma- 
nas et eam sectam , quam ipse Sarmanas voeat , alii aliter. 
Sunt denique , qui vocabuli vim ita invertant , ut Gymnoso- 
phistas strictiore ponant sensu , quam Brachmanas , vcluti 
Apuleius , qui Floridor. II. hisce utitur de Bracbmanis ver- 
bis : ,,Hi sapientes viri sunt, Indiae gens est. Eorum ergo 
Brachmanum Gymnosophistas adisse (Pythagoram) et q. s." 

A Strabone usurpatum lioc nomen non inveni; quos 
simili appellatione rv/.iV3^Tag ille dixit 5) , ii referri debent 
ad eorum sectam , quam ipse alias Garmanum nominat , ut 
ex eis , quae infra disputabuntur , patebit. lidem autem , 
qui aliis Gymnosophistae sunt, geographo dicuntur philo- 
sophi 6) , ad quos ex eins sententia non solum Brachmanae 
pertinent , sed etiam, praeter Garmanas, Pramnae 7), philo- 
sopliorum genus Bracbmanis oppositimi , et Indoi-um alii s) , 
quos aut regiones montanas incolentes in Dionysi honorem 
bymnos fundere docuerat Megaslbenes, aut locos planos atque 
campestres inhabitare et lierculem veneratione prosequi. 

Quae quidem ambae divisiones , ut nemo non videt , ad 

4) Strom I, p. 359. Pott. 

5) Toviioy (Brachmanum) <fh Toiic fiiv dgsiyovs xaleiaS-at, %ove 
«Ti yvur^iae X. r. i.. Vid. Lib. XV, p. 3oa. Tauchn. 

6) 1 I. p. 378. (fijal rfjj xo riüv 'lvd(üv nlij^og tls inra fjfQtf 
di)jQ^o9tti, , xai tiqoItovs fiiy rovs qiXoaüifOvs ilyai xaiä n~ 
fiijy X. T. l. 

■j) tpiloadiftovs %t TOif ÜQcix/xäaiy ävriSittiQoSrttti. nqn/xyat , 
tgiOrixaiJe tiyas xal iXfyxrtxovg. I. I. p. 3o2. 

8) IJtQt äe jo'y <fiXoa6ifU)V J.iyiüy , loüf fi^v dQtiyovs ««'tcui/ 
<p>]aiy )jfiv>]Td( th'tii tov ^lovvoov — louf rf^ mäinatovs loy 'H^tt- 
xUa fifi(}y. 1. ). p. a<)i. Hcrcnlps qiii dicitur, Indis cit Visbnii« 
vel potiat Crislinas. Dionytus , iit conttat , Siras. 

leligionem et in externis rebus positum imiuinis cultutn spe- 
ctant niagis , quam ad aliquam doctrinae discrepanliam ; ve- 
rumenimvero benc memoria est tencndum , si appellationem 
istam a Strabone , sive potius a Megasthene profectam , recte 
intelligere volumus , apiid Indos coniunctas esse pierumque 
diversas numiiiis extrinsecus colendi rationes cum persuasionis 
quadam et quae inde proficiscatui' , philosophicae disuiplinae 
diversitate. 

Ambae aiitcm istac appellationes, philosopJiorum nimirum 
et Gymuosopbistarimi , geuerales sunt, eisque declaratur non 
tantum ordo Indicae gentis sacerdolalis , ab indigenis univer- 
sali Brachmanum nomine dictus , sed etiam , si qui inventi 
sunt per Indiam bomines , rcbgioncm a Bi-achmanimt disci- 
plina abhorrcntem amplexi aut pbilosophicam seetantes scbo- 
lam Brachmanum placitis oppositam. Eodcm sensu alii vetc- 
rum sophistas Indorum dicunt et sapientes 9). Caussam au- 
tem cur Megasthenes et qui eum sequuti sunt, potius philo- 
sopbos noniinaverit istos bomines , quam sacerdotes , in eo 
latet, quod omnes Brachmanae, qui so]i essent Indorum, qui- 
bus ad litteras antiquitus pateret aditus , iuveniii aetate to- 
tam , quae ordinis esset , scientiam edoceri deberent ; philo- 
phi igitur iure quodam dici polerant , verum non itidem sa- 
cerdotes , siquidern paucissimi eorum , licet sacerdotali con- 
ditione nati , sacerdotio tanquam unico vitae munere funge- 
bantur. Qua de re infra quaedam addam. Gymnosophistas 
autem non dixisse videtur Megasthenes; utitur vocabuloPlu- 
tarchus 10) ; utitur etiam Plinius 11) j bis prionam ,' si bene 
memini , nulius. Perduravit contra nomen in ultima an- 
tiquitatis tempora. Sic Prudentius Uamartig. ^ot. ,,IIiuc 
gerit Herculeam viUs sapientia clavam Osteutatque suos vl- 
catim Gymnosophistas." 

9) SUabo 1. 1. p. 391), NiuQXOi Ji ntQi tiSy aocpiajüjy ortio 
liyii X. T. X. Eoili'in vucabiilo utitur saepius Äiiiauus. Sapicute» 
dicit Cuiliiis VIII, 9, 3i, 

10) Vit, Älci. c. 74, n) VII, i. 

II. 

Nulla prorsus ratio habenda est Calanonim nominis, quo 
etiam pbilosopbos Indicos iq Universum dictos fuisse, auctor 
est losephus 12). Fictio haec est scioli cuiusdam, petita a 
nomine Calani , qui , i\t constat , unus e Gymnosophistarum 
numero fuit , et Älexandrum Magntim per aliquod tempiis 
sequutus , mox autem pertaesus vitae buius aerumnosac et 
iniseriis undique obsitae, pyram struendam ciiravit et admi- 
rante toto Macedonum exercitu , vivus calentem rognm con- 
scendit. Qua morte ita inclaruit eius nomen, ut permulla 
ab eo omnino aliena in eum accumularentur. Hinc etiam 
factum est, ut eum omnium Indicorum philosophorum quasi 
en(övvf.iov praedicaverit is , quem sequutus isto loco est lo- 
sepbus, At Calano ab origine nomcn fuit Spbini , ut testi- 
ficatur nobis Plutarcbus , Calanum autem dixerant Graeci ab 
Indico vocabulo Ka}J , i. e. Xat|^t , quo iile in salutando 
utebatur is). 

III. 

Pervenio nunc ad clarissimum Brachmamim nomen, cui 
illustrando nulla opus esse disputatione videri posset, quippe 
quod satis notae ac bene definitae esset' significationis. Atta- 
inen si veterum testimonia cum Indicis voluminibus compa- 
rantur , mox apparet , diverso sensu a Graecis atque Indis 
dici Brachmanas. Quae res ut melius exponatur , disputan- 
dum erit breviter de divisionibus , in quas distributa ab id- 
tima iam antiquitate fuit Indorum natio. 

Gens itaque eorum universa in quatuor dividitur ordines, 
quorum primus , sacerdotalis, summo loco habetur et ceteris 

la) Contr. Apion. I, p. 4^4 KaXoHyrai <H , tug (ftttaiv, ol qi- 
X60o<poi nccQtt tols 'Iväols KaXuvot. 

i3) Piut. Vit. Alex. 74. 'Entt Si xai' 'ivSixtjV yhSrtttv iiii 
Kali nQOOayoQiviov , nVrt toü Xalgiiv , tovs iyjvyxäyovjas 
^anä^STO , Kcikayos vtio tiüv ' EXX^vaty lai/OfidoO^ti. ludicam vocciii 
;ilii iam crucriuit: cal^äna. 



appcllantur Indorum philosophi. 177 

Jonge anteponitur. Hunc Braclirnanuni fioUiine dislinguunt 
Indi. Diversi autem sunt inter se Brachmanac quum numero 
ac nominibiis deorum, quos venerantur , et dogrnatis, quae 
iilii alia sunt amplexi , unde permultae eorum originem tra- 
xere seclae , tum diversa vitae conditione et aelatis discri- 
inine. Sectarum illarum quae sint nomina , vel opinionum 
varietates , nunc non attingam ; liuius autem loci est docere, 
quomodo vita Braclimanum iuxfa aetatis diversitatem in spatia 
quacdam dispertiatur. Quae spatia ab Indis dicuntur dsra^ 
?nae , i. e. tnansiones ; nos , si placet, gradus appellemus. 
Primus igitur discipulonim est gradus , qui ab infantia inci- 
pit et ad annum usque tricesimum septimum extendi potest, 
Indice autem dicuntur discipuli Brachmacbarines, i. e. theo- 
logorum moi-e viventes : nimirum apud magistros, qui a ho- 
minum societate remoti sylvarum et camporum solitudines 
colere solebant, sacris litteris et quas alias profitebantur olim 
Gymnosopbistae, disciplinis operam navabant, castimoniae ob- 
servantes ex ofEcio religionis. Hunc Brachmanicae vitae gra- 
duni nomine suo proprio non memorant veteres, descripsit ta- 
rnen satis accurate Megasthenes , a Strabone laudatus 14). 

Singula a Megasthene tradita qui illifstrare aggreditur , 
eum ad Indorum ablego legislatorem, qui et hunc et ccteros 
gradus singulis capitlbns definivit. Id unum obiter animad- 
vertere iuvat, eundem huius gradus tcrminum a Manu poni, 
annum scllicet XXXVII. 15). 

Sequitur gradus sccundus , cui a patj-ibus familias no- 
men iuditum est ab ludis gdrhapatya. Discipulus enim, 

\[^')"A).}■ylV (^'f öiainsatv noicTTca nenl tiüv (piXoa6(p(ov , Svo 
yivt] <f)äax(ov , töv rous fiev IiQa)fi.tnvcts xnlH , tovs rf« rao/xavai. 

De Brachmanis deindc pcrgit: Mfta äe x^y yiveaiv uklovg xeti 

kKXovs Sia3txio!hai -itiv intfiäi-eiccv , dsl tljs fisl^ovog ^XixCag /e- 
puaxiooiv tvyxayovdijg iftifnaxtii,(oy. ^unQlßety <ik tovs <pMao~ 
wovs iy äkast ngo tljs TiöXfios , vno 7TiQißdX(p ov^iutTQf;) x. t '.. 
— "Kii; rf* fmü xttl jQtKxoyxn ovriog ^ijoayict äytixaneiv *h t^y 
ittvtov xtijaiv fxttoxof. I. l p. 591. 

i5) Mauava Dhauiia Sastra III, 1. 

postquam a magistris praecepta , >|uibus rcgunda sit vita , 
legitime est edoctus , virilemque nactus aetatem , uxorem du- 
cere debet , ut stirpem suatn propaget. Libeix»rum proere- 
andi summo omnino studio tenentur Indi, non libidine tan- 
tum excitati , sed i-eligione obstricti. Nempe antmae raaio- 
rum , qui vita honeste peracta »n superum sedes evecti sunt, 
ibi ex Indorum persuasione remanere uequeunt, oisi a piis mi- 
noribus rite nianibus libatur. Quam ob caussam sanctissi- 
mum hoc patribus familias impositum est officium progenieta 
sibi suscitandi , non sui tantum gratia , sed etiam eorum, qui 
aotea in eadem familia fuere. Eeligiones porro tum priva- 
tae, tum publicae patribus familias ex ordiue sacerdotali cu- 
rae esse debent. 

Terlium vitae gradum ingreditur homo, quum (legislato- 
Tis Indorum utor verbis) musculos corporis laxari, capillum- 
que canescere percipiat et nepotes sibi natos esse videat. 
Tum uxorem filio aiendam relinquat atque in sylvarum soli- 
tudines secedat, ut ibi, reiectis omnibus humanae vitae curis, 
simplicissimoque agrestis cibi genere , berbis , radicibus , fru- 
ctibus corpus sustentans, parcissimo et paene nullo vestitu 
indutus , oppositarum sibi tempestatum vim aequabili animo 
perferens , contemplandae summi numinis naturae , identi- 
demque revolvendis librorum sacrorum oraculis indefesso stu- 
dio posät vacare. Qui gradiis a profectione' in sylvam dici- 
tur vanaprastkäna , ipsi anacboretae vanaprasthae , i. e. syl- 
vicolae. A tertio autem gradu liaud vehementer differt quar- 
tus , qui Sannydsa appellatur i. e. depositio. Scilicet homo , 
provectiore iam aetate et appropinquante iam ultimo vitae 
termino , omne aliud deponere debet Studium , praeter lioc 
unum , omnem operam in eo collocare , ul animam ab liuius 
vitae maculis magis magisque immunem numini. unde ema- 
narit , restituat. 

IV. 

Si cum bis comparnnlur , quac a Gruoris scriploriLm* , 

praesertim a Megasthene , de sophistis Indicis memoriae sunt 
prodita, patefit, ad priores duos gradus restrictum fuisseBrach- 
manum nomen ; qui autem a Brachmanis segregantur Sarma- 
nae vel Garmanae, a tertio et quarto Brachmanum gradu liaud 
diversos fuisse. Strabo e Megasthene XV, p. 290: Tovg Sa 
TaQ^MVUi f TOj)s fisv svTificoT(iT0V5 'Tloßi'ovg qiTjaiv ovo/.cä- 
^tod^ttf J^tSvTug SV Tutq iiXttig dno fvX)MV xai xaQnväv d- 
yQi'iov, iad'iJTag S' e/tiv dno (pXotwv StvSqi'av , dfQOÖtat'av 
X(ogis x«t ol'vov. Ex eodem Megasthene hausit Clemens Ale- 

xandrinus haec verba (Strom. I, p. SSg. Pott.): 'IvSmv t« 

Ol rvfivoaofiaTai' Sirrov Se Tovreav to yhag, 01 fiev ^aqixd- 
vai ttVTcöv , Ol äs BQayjiävui xaXovfisvot. «al %mv SaQfia» 
vmv Ol 'AkXößioi nQOaayoQSvöfiBvoi ovts nöXtig olxovaiv , 
ovtt axsyag s/ovatv, ösvö'qcov d's u/nquivvvvrai <pXoiotg, xai 
dxQÖÖQva anovvTUi, y.ai ilämQ taig pjc^fft ni'vovaiv ov yttfiov, 
ov naiSonoii'av laaaiv, mantQ 01 vvv ^EyxquTijxui xaXovfitvoi. 
Comparatis utriusque loci verbis id vix dubium est , re- 
scribendum esse apud dementem TAö/Stoi pro 'Allußiot, 
quod alii iam viderunt 16) ; id suadet tum Strabonis lextus , 
tum Indicum nomen Vanaprastha eiusdem prorsus significa- 
tionis. Sed altera ex parte eniendandum esse Strabonem e 
demente satis est probabile. Garmanarum enim istorum nul- 
lus praeter Strabonem iniecit mentionem. Clementis scriptu- 
ram Sarmanas cur praeferendam iudicem , eius rei in caussa 
est sonus nominis Indlci , qui cum Sarmanis melius conso- 
nat , quam cum Garmanis. Indi enim Sramana dicunt eos- 
dem homines 17), cuius vocis prima syllaba vel propter solam 
hanc caussam in S^p mutari debebat , quod aliena sunt a 
Graecorum lingua initia vocabulorum a sibilo litterae caninae 
praemisso. Scio equidem litteram Indicam, a qua incipit no- 
men istud, peculiari quadam pronuntiatione efferri, ita ut eam 
in eodem hoc nomine per Z Graece cxprcssam invenias ; nam 



16) rx 

.7) Vi,l 



16) rx Rr. Mnntacutius, Originn. Ecclrsiatlt. Part. 1, p 171. 
id. Colcbrook. in Asiat. Bei. IX, p. »99. rd. Loui). 

in inscriptione ista sophistae Indici sepulcrali , quam nobi.s 
tradidit idem ille Strabo , ZaQ^mvoyriyaq , quo eum nomine 
dictum fuisse docemur, prima nomints pars ab eadem Indien 
appellatione liaud dubia est repetenda ig). Per litteram f 
autem exprimi posse istud Indieum elementum , haud f'acile 
mihi persuaderi patior. Credibile praeterea minime est, diio- 
bus diversis modis a Megasthene idem redditum fuisse ludicuui 
nomen. Rescribendum igitur esse apud Slrabonem Sarmanas 
quanquam non dubito , id tarnen confiteor me nescire , qiio- 
modo factum sit, ut in omnes libros, quotquot inspexi, irrc- 
pserit corrupta ista scriptura, quam qui inde explicarc vohic- 
rit , quod librariorum mentibus obversatum sit Germanorum 
nomen , is ingeniosam magis quam probabilem coniecturam 
protulerit. 

Utut res haec sese habeat, id pro certo habere nulhis 
haesito j «Sarmanarum nomine a veteribus designatos fuisse 
eosdem homines , qui ab Indis tertio quartoque Brachmanuni 
gradui adscribebantur. Hoc suadet praeter nominis similitu- 
dinem cum Sramanis , prorsus simile vitae genus, Sarmanis 
attribulum , alimentorum simplicitas , nuditas corporis , aiia. 
Id solum huic sententiae opponi posset, quum post peracta 
iam patris familias officia et provectiore tantum aelate in ter- 
tium secedere deberent gradum Indorum sacerdotes , inde se- 
qui, iuvenes a Sarmanarum catervis alienos fuisse. Scio eqiii- 
dem, senilem aetatem nunquam Sarmanis tanquam sectae co- 
rum propriam a veteribus vindicari 19). At aniinadvertcnduiii 
est , licitum fuisse Indis a primo statim gradu in terlinm mi- 
grare, totamqne meditationi et contemplationi dedicare vitam. 
Uti praeterea soliti sunt iuvenes sylvicohs istis philosophis 

18) Vid. Wilson, ad Mriclichhakat. p. i3. 

19) De iuveue Sarmana locjnitur Aristobuliis ap. Strab. XV, p. ^oi- 
quanquam ludico vocls sensu usus Brachmanam cum noniiuat; 'Ai>t 
Oiößovlos rf« t(Öy if Trc^CXoii aoipiattSy tSilv Svo f/x/ot, B(i«/;(«j'(.% 
d^i(f>ot(QOV!, TÖ^ (liv iiQiaßuTtQOy i^uQiifiiyoy, lüi' «'^ ytaitiouy xn- 
^ritijv, tluifioiinoit <J' ttXoXov9tlv flctO^ith. 

tanquam magistris , ita ut apud eos per aliquot annos dege- 
rent, donec sacrarum Htterarum, legumque cognitione ornati 
hominutn societatem , familiarisque vitae consuetudinem resu- 
mere possent. Quartum autem gradum a tertio non distinxisse 
Megasthenem, vix est tnirum, quia in nomine magis quam re 
positum est discrimen , quod inter utrumque intercedit. In 
CO tantum nonnihil difficultatis relictum esse video, quod me- 
. dicos ad Sarmanas retulerit Megasthenes 2o), quum ab Indis 
contra medici neque Brachmanis neque Sarmanis annumeren- 
tur, sed mixto cuidam ordiui, ab utrisque diverso 21). lUam 
rem igitur tradendo aut errorem commisisse credendus est 
Megasthenes, aut non medicos proprie sie appellandos decla- 
rare voluit, sed homines nQoanoiovf.ievovg iaTQix^v jiSTtt yorf- 
Tttag xai snwSiov , xai nBQiümmv 22). Nimirum in persua- 
sione est Indorum, homines istos soli numinis contemplationi 
ferventissimo studio deditos, sensuaUumque afFectuum vim ri- 
gidissimis et in ipsum corpus saevientibus quasi cruciatiljus 
eradicantes , ad statum quendam solitam humanae naturae 
conditionem longissime transgressum evehi posse, quem adepti 
magica quadam facultate externarumque rerum dominatione 
gaudeant. Quales homines Yogines hodie vulgo dicunt. Hi 
ad anachoretarum ordinem pertinent ; ad eundem refert Me- 
gasthenes istos medicos, de Garmanis 1. 1. tradens: aaxiiv 
Ss xai TOVTOvg xdxsivovg ( Hylobios et medicos) xuqtsqi'uv, 
T)]V T£ SV növoig , xai tijv sv ratg V7io/.iovatg, (6g icp' evog 
Gxij/iUToq uxi'vTiTOv St.uTs'ksaat Ti]v TjixsQttv oItjv. 

His ita expositis , breviter repetam huius dispulationis 
summam. Sarmanae qui a veteribus dicuntur , in Univer- 
sum sunt anachoretae Indici , tum ii , qui post vitae partem 
inter homines peractam in sylvas philosophandi gratia secesse- 

20) Strebo 1. I. p. 294 'W«r« cfi loii; 'noßiovs JtvTtQfvtiy xaiä 
rifitjy lovg 'larQixovs x,t. X, 

ai) Man« X, 8. 47- 

21) Veiba sunt ncscio cuius sniploiis de aopliislis Indici« a 
Strabone laiidala XV, p, 3o?.. 

rant , tum ii , qui iam a^ tencra aetate contemplatrici sese 
tradiderant disciplinae, tum denique ii, qui magicas virtules, 
quibus per conteraplationis constantiam pptiti credebanlur , 
morbis hominum curandis adhibere soiebaot. Brachnianae 
autem veteribus laudati sunt sacerdotalis ordinis bomines , 
primuin et secundum Indicae vitae gradum tenentes, nempc 
But iuvenes, qui a magistris instituebantur , aut vii'i adulti , 
patres familias, deorum antistites, agrorum cultores, urbiumve 
incolae. Qui quidem Bracbmanici noniinis usus , si Indicam 
linguam respicis, falsus est, siquidem Bracbmanae, etiamsi ad 
tertium vel quartum gradum pervenerint, Bracbmanae esse nou 
desinunt. In quo enim ordine homo apud Indos oascitui', in 
eo per totam vitam remanet ; Bracbmanae igitur Bracbmanae 
sunt, etiam in sylvis anacboretarum vitam degentes 23). 

Haec quae mos exposui , ad Megastbenem potissimum 
spectant ; e commentariis ceterorum, qui Indicas res memoriae 
mandavere, paucos tantum locos conservavit Strabo. Near- 
cbus 24) idem , quod Megastbenes , discrimen fecisse videtur : 
quos contemplationi naturae deditos dixit, ii a Sarmanis di- 
versi esse nequeunt. Indico sensu Brachmanum nomen po- 
suit, quisquis ille fuit , qui Strabone teste as) totum ordineni 
in tres classes dividit : montanos, gymnetas, nokiTixovg. Mon- 
tani et gymnetae Sarmanarum sunt genera, politici ii, quos 
Megastbenes Brachmanas dixerat. 

Sed haec de Bracbmanis sufficiant. In eis enim locis, 
ubi in Universum de Indicis Gymnosopbistis sermo institui- 
lur, nulia babita ratione divisionum, in quas distribui debe- 
ant, definii'i nequit utrum Brachmanum nomcn strictiore sensu 
ci mente Megasthenis, an iatiore, quo Indorum raore ouiues 

a3) Indico vocis sensu Crachmanas dixit Aristobulus loco siipra 
a me excitato. 

34) NiciliX^f "^^ TitQi T(jiy aoiptOttöi' oü'ru» i.iyti. loiii fih' 
Bqa-/näva{ 7iolneöta9ui, icai 7nci>uxoXov0^fiv toi? ßaatXcvai livjj. 
Puvious. xov( <5' nllov; axonl'ii' tc nrni tfroty. 1 I p. 2<K) 

a5) l I |. S(>:'. 

»acerdotali ordine nati homines ßrachmanae appellentur, lit 
accipiendum. 

V. 

Brachmanis opponit nescio quem sequutus rerum scri- 
plorem Strabo Pramnas 26) ; quos quidem infelici ex mea 
opinione conatu in Sarnianas mutare molitus est Bohlenius 
noster 27). Distinguunt sane veteres a Brachmaois Sartnanas, 
opponunt quod sciam nunquam, et explicandum potius est quum 
expungendum Pramnanim nomeo. E brevi ista notitia, quam 
Straboni debemus, id coUigere mihi posse videor, Pramnas 
scepticorüm fuisse scholam , quales plures in India nobis in- 
notuerunt. Ipsum autem nomen procul dubio repetendum est 
ab Indico vocabulo pramäna , quod philosophorum est pro- 
prium, demonstrationem significans ; pramäna producta prima 
syllaba, homo est qui utitur demonstratione. Quam vocem 
a Graecis in Framna mutatam esse opinor. Sed audio obiici 
mihi, non soHs scepticis proprium esse demonstratione uti, 
Quod probe scio, sed iliustrari poterit, credo, haec appella- 
tio e dogmatis Indorum. Sectae nimirum eorum orthodoxae 
demonstratione quidem utuntur ad placita sua probanda, cre- 
dunt vero fundamentum aliquod esse doctrinae, quod demon- 
stratione non egeat , utpote quod a summo numine cum ho- 
minibus sit communicatum , omnique humana argumentation« 
certius. Quo loco Vedos suos habent Brachmanae. Hos igitur 
declarat legislator Indorum aprameya esse i. e. non demon- 
slrabiles 28). Scholae autem haereticae, reiecto taU summae 
cognitionis fundamento, evldentiam rerum visibilium et de- 
monstrationem ex humana mente quasi a primo suo capite 

a6) Slrabol. 1. p. 3o2. : 'Pii.oaiS(f)OVS xt tott Bqttxii&aiv avnäiai- 
liovvxai JlQtt/iytts, igiarixotSt ttvag xal tltyxtixois.tovs ^Higox' 
fiäyas (fvaioXoyCay xal äaxQoyoftiay daxtly , ytXatftiyovt vn' ixtC- 
vuy tis (i?A«C(Jy«f xai dyo^iovs. 

97) De Biiddhaismi origine et aetate definieadia tentamen , con- 
(cripsil P. a Bohlen. 

38) Manu XII, .94. 

profectam summum veritatis fontem nuncupant. Pramänam 
igitur sive demonstrationem quum summo loco habeant, apte 
dicuntur Pramanici , quemadmodiim simiJi voce Indice audi- 
unt haitucae i. e. qui omnis rei rationem reddere voluut. Sce- 
ptici autem hi sunt ex opinione Brachmanum^ siquidem an- 
nosa traditione sancitam divinae revelationis veritatem in du- 
bitationeni vocant. Vides, quam bene quadret haec Indico- 
rum haereticorum definitio cum verbis Strabonis Pramnas de- 
scribentis. At quaenam scepticorum schola sit intelligenda , 
id docere non aggredior , licet in eam propensum memet esse 
opinionem confitear, dialecticorum scholam [Nydya alias di- 
cunt) isto loco designari , quandoquidem herum disputationes 
in pramana maxime versantur. 

V. 

Unum restat Indicorum pbilosophorum genus , de quo 
Sit dicendum. Samanaei hi sunt, ante dementem Alexan- 
drinum a nemine veterum quod sciam memorati. De his 
brevior esse possem , nisi viderem , defendendam esse contra 
aliorum sententias eam , quam ipse veram crediderim. Inci- 
piam autem hanc orationis meae partem a loco Porphyrii , 
qui e deperdito Bardesanis Babylonii libro quodam Samanae- 
crum notitiam satis amplam exhibuit 29). Ilunc igitur locum 
si quis accurate perpenderit , is vix dubitabit , Samanaeorum 
nomine declaratos fuisse ßiiddhae sectatores. Una praesertim 
res est, quae huic sententiae stabiliendae inserviat : Samanaeos 
non sylvis degere , sed habere olxovg xal Te/.tsvtj vno tov 
ßaailsag olxodofiTjd'svTa, Quae res, ut ex eis quae disputata 
iam sunt, notum esse debet, in Sarmanis sylvicoUs aliter se 
habuit ; constat contra , monachorum more in coenobiis con- 
gregatos vivere clericos Buddhaicos. Addi potest aliud levius 
quidem , attamen haud dubiura Buddhaicae discipUnae in- 

a<)) De abstinent, ab esii carn. IV, p. 355. «cqq. 

dicium, tintinnabulorum usus , qui nee Brachmanis nee Sar- 
luanis unquam a veteribus tribuitur, Buddhistas autem ubi- 
vis tenarum migrantes sequitur. His accedit, quod Samanaei, 
monasticam vitam ingressuri, uxoribus renuntiabant; contra 
novimus tum e veterum teslimoniis 30), tum ex Indorum li- 
bris, cum Sarmanis consociatas interdum fuisse uxores, casti- 
tati tamen devotas. Id consulto omitto , non natu impoui , 
sed libera voluntate eligi Samanaeorum conditionem. Quum 
enim Bl-acbmanis licitum esset , a prima statim iuventute in 
Sarmanarum ordinum transire, dici quodammodo posset, etiam 
eorum conditionem libere eligi. Omitto igitur hoc ai'gumen- 
tum, quo tamen corroborare meam possum sententiam , simul 
atque evictum iam est, Samanaeorum nomine designari Bud- 
dbistas. Contraponit enim Porpbyrius Samanaeis Brachmanas 
dicendo : navTsg yuQ BQu/jcävtg svbs tlai yhovc • «§ svog 
yÜQ nuTQog, xai fiiüg fiTjTQog nävreg xuräyovaiv. 2afiavttiot 
de ovx siai rov ysvovg uvtcSv , dXX' ix navrog rov tmv '/»>- 
iwv edyovg, toj sipufisv, avveiXsy/.isvoi. Brachmanum et in 
Universum omnium Indorum , qui Bracbmanicam sequuntur 
legem, proprium est, iit constat, uni quatuor ordinum adhae- 
rere, minimeque licitum est, ex uno ordine, proul libuerit, in 
alterum transgredi. Buddhas autem, qui Brachmanicae legis 
exstitit reformator atque refragator, ordinum discrimina omni- 
no abrogavit, quo facto ad clericorum ordinem patefactus 
omnium ordinum hominibus est aditus. Id dicere vult Bar- 
desanes, et qui. cum sequitur Porpbyrius. 

Quae quum ita sint, non potuerunt quin Samanaeos 
Buddhaicae sectae adscriberent viri harum rerum gnari iudices, 
Schlegelius 31), et ante eum Bohlenius 32). At video in aliam 
discessisse sententiam Colebrookium 33), virum summum , qui 

3o) Slrabo 1. I. p. 294. de Garmanis : avfjcfnXoaoq/tly tj' (vioti 
Ttttl yvyalxas, änt^Ofiivae xai oi/rof d(fQoäiaiioy, 
3i) Berlin. Kalend. iSag- p. 55. 

32) l. I. p. 33. 

33) Asiat, Res. IX, p. 999. 

ad hnnc (inem disputavit, ut probaret, Samanaeos, Sarmanas- 
que haud inter se fuisse diversos atque utroque nomine desi- 
gnari anachoretas Indicos, qui tarnen cui religioni, Brachma- 
nicae an Buddhaicae , addicli fuei'int, definire non ;ausus est, 
licet in eam maxime inclinare videatur opinionem, eos a Bud- 
dhae asseclis esse distinguendos. Sed obiter totam rem tra- 
ctavit vir clarissimus nee satis aecurate animadvertit , quod 
cuique sectae tanquam proprium tribuitur. Equidem satis di- 
liicide evictum arbitror esse hoc, et posse et debere distingui 
tum Brachmanas inter et Sarmanas , tum inter eos ac Sa- 
manaeos. 

Bohlenium nunc impugnare aggredior , qui , postquam 
recte statuit, Samanaeos Buddhae sectatoribus esse annunie- 
randos, addit , Sarmanas ex sua opinlone eiusdem fuisse se- 
ctae. Quod si verum est, falso nos sumus arbltrati, Sarmanas 
esse anachoretas , ex Indoriim ordine primo sive sacerdotali 
potissimum segregatos. Sententiae suae documenta affert Boh- 
lenius tum norainum similitudinem , tum convenientiam mo- 
rum, qui in Sarmanis et Samanaeis siraillime describantur. 
Verum, ut ab hoc incipiam , insigniter errat Bohlenius eo, 
quod dicit , Sramanarum appellationem ab Indis referri ad 
Buddhaicam disciplinam. Utuntur Buddhistae^ utuntur etiam 
Brachmanae ; quod exemplis luculentis , si huius loci esset , 
possem demonstrare. Nomine igitur nil evincit , imo no- 
minis discrepantia potius probabile est, ipsarum sectarum 
discrepantiam indicari. Id quidem recte asserere mihi vide- 
tur Bohlenius, Sarmanarum nomen referre formam linguae 
SanscritaeSramana: Samanaeorum autem appellationem ortam 
esse e forma dialecti Palicae sive vulgaris Sammana. 
Non ignoro utraque Indicae linguae diaiecto , Sanscrita 
ac Palica, usos fuisse Buddhistas, dum sola Sanscrita in 
Brachmanum litteris obtinet. Sramanas igitur semetipsos di- 
cere potuere Buddhistae Sanscrite loquuti. Verum enim vero 
si usum utriusque vocabuii apud vctcres respexei'is, invenies, 

nullo prorsus loco unum pro altera poni aut invicem permu- 
tari. Cuius constantiae certa quaedam caussa. esse debet. 
Hinc fit , ut vel e sola horum nominum diversitate nascatur 
suspicio , Sarmanas revera diversos esse a Samanaeis. Quae 
quidem suspicio in certitiidinem convertetur, si vitam utrius- 
que sectae propriam respiciemus. In hoc enim maxitne pec- 
cavit Bohlenius, quod ea tantum, quae utiique disciplinae 
communia sunt , contulit , omissis eis , quibus una ab altera 
distinguatur. Nil igitur efficit , castitatem, coelibatum, in ci- 
bis continentiam , abstinentiam ab esu carnium , nuditatem , 
ieiunia , alia Sarnianis cum Samanaeis communia iactando. 
Quae omnia in unamquamque Gymnosophistarum Indicoruin 
sectam quadrant. Eae contra res , quae in Sarmanis et Sa- 
manaeis diversae cernuntur, solae litem dirimere possunt, 
hisque est insistendum. Quod si fit , ut supra a me factum 
est, evincitur, Sarmanas non eosdem esse ac Samanaeos. 

Recte igitur positum fuisse reor istud discrimen, verum, 
ut nil omisisse videar , quo meam possim stabilire senlentiara, 
breviler commonstrabo, nuUum mihi adversari veterum , imo 
omnes suffragari. Clemens itaque Alexandrinus loco a me 
iara excitato 34), postquam loquutus est de Gymnosophistis et 
inter eos praesertim de eis Sarmanis , qui Hylobii diceban- 
tur, hunc in modum pergit : si<ji Je rdSv 'IväciSv oi rorg Bovr- 
xa ntid'öf.tevoi nttQttyyiXftaaiv. bv Ji' VTZSQßoXrjV asftvövijroi 
iig Qtov xtTifxtjXuai. Quemadmodum loqui minime potuit, si 
Sarmanae , de quibus mox dixerat , iidem fiiissent ac Sama- 
naei ; hi enim Buddhae sunt sectatores. Alio deinde loco 
Gymnosophistis opponit Semnos 35) quosdam, qui pyramidem 
quandam , sub qua reposita esse credebantur dei cuiusdam 
ossa , colere dicuntur. Deus hie Buddhas est, ut omnes hs- 
rum rerum periti concedent ; vidit etiam Bohlenius , qui in 
eo tantum errat, quod hoc vocabulum nil aliud esse conten- 

34) Strom. I, p. 35t). 

35) Slrom. II, p. 538. Poll. 

dit, quam Samanaeonim nomen in similitiulincm Graecae vo- 
cis deflexum , quum potlus sit. Graeca interpretatio Indi- 
cae appellationis arhat , qua Buddliisticae religionis antistites 
dicuntur. Setnni igitur , qui Samanaei sunt , quum Gymno- 
sophistis, quonim pars Sarmanae fuere, contraponantur 36), 
Sarmanae a Samanaeis sunt diversi. 

Errori autem , quem refutare conamnr , ansam praebuit 
Porphyi'ius ; is enim et Samanaeos et Brachmanas Gymnoso- 
phistas appellat ; Clemens contra Gymnosopliistas aut Brach- 
manas aut Sarmanas esse docet , qua re, suadente et incitante 
quasi utriusque nominis siniilitudine , eo adducti viri docti 
sunt, ut obliviscerentur , et diversa tradi de utralibct secta et 
vario sensu a variis scriptoribus usurpari Gymnosophistarum 
nomen aeque ac Brachmanum. 

Locus denique est Originis contra Cels. I, p. 19. qul 
adversari nobis videri posset, si postrenia tantum verba B^ay- 
fiüvts 1] Sa/xavatoi respicerentur. Sed continuatur per dis- 
iunclionem tota ista sententia. En verba: ^Euv xoivvv övv>j- 
&(ö/:iiv nuQuaTJjaai qivaiv ovo/^iärcov svtQyäv , wv xiai XQwv- 
rai ALyvnricov ol aorfoi, ij twv nagot TlsQaag Wläyrnv ol Xö- 
yioi , t] rmv nuQ' 'Ivdotg (fiXoaofpovvxmv BQU/jtävtg ^ Sa- 
fiavaioi, 

VII, 

Vindicato liunc in modum Sanianaeorum nomine non 
Iiaesitabo asseverare , de eisdem Indicis phdosophis i. e. de 
Buddhae assecb's verba fieri, ubi Bactrianorum et Persico- 
rum Samanaeorum mentio sit iniecta. Loci sunt duo : prior 
Cyrilli contr. hdian. IV. (Tom. VII, p. i34- cd, Aubert.) 
iaroQil yovv 'AXs^avSoog eni'y.Xijv noXvtarcoQ — £(f>iXo(76fptj~ 
aar äs — nai «x Büxtqcov rcöv TltQdixmv 2a/navaioi , xai 
KeXtcöv ovx dXiyoi, y.ui nuQu, HsQaaig ol Müyoi , xat nuQa 

3ß) l. 1. o5rt ii oi rv;tvoao(fiaiai , ovcf ol Ityö/xtfOi ^^f/jyoi 

». T. l. 

^vjfotg ot rv/.ivoaocpimai. Ab eodem Alexandra profectus 
esse videtur alter locus ^ Clementis Alex. Strom. I. p. SSg. 

<piXoao(!pi'a TOi'yvv näXai ^sv ^y.fiaas nuQii ßuQßuQoti 

nQoiaxijaav S' avvijg Alyvnximv o* nQOtpiJTUi, xai 'Aa- 

avQi'av Ol Xakiaioi, xai FaXarmv ol /IgviSat, xai Sufia- 
vatoi BüxTQcov - - - 'IvSoSv r« ol rvftvoaocpiaTai, 

Res est per se minime improbabilis, in regionem prorsus 
contiguam exlndia invectam esse Buddhaicam religionem, prae- 
sertim quum constet, cadere hoc saepius in novas opiniones, quod 
in ipsa patria acerrime impugnentur et , vetustarum ac longa 
traditione confirmatarum persuasionum stabilitate devictae at- 
que in angustiores fines quasi coarctatae , novas sedes , no- 
vamque sui libere propagandi facultatem quaerere cogantur. 
Qualia fata in India passam esse Buddhae doctrinam scimus. 
Corroboralur praeterea egregie Alexandri Polyhistoris testi- 
monium tum Sinarum annalibus , tum Sinensium viatorum 
itinerariis, quibus edocemur, primis Christianae religionis sae- 
culis, forsitan etiam prius , floruisse per Bactrianam et re- 
giones ei adiacentes Buddhistarum dogmata ii). Brachmanas 
etiam numero haud paucos Bactrianam frequentasse tradit 
Eusebius Praepar. Evang. VII. lo, : nagu ^IvSotg xai Bax- 
TQotg ttai yjXiadeg noXXai x<öv Xsyo/.iivmv BQa/jidvav x. z. X 
Quod quia a nemine aliorum traditum invenio , libenter cre- 
diderim^ in errorem delapsum esse Eusebium , tjui compertum 
habuerit apud Bactrianos inveniri philosophos Indicos, sed 
haud animadverterit, hos a^ Brachmanis fuisse diversos. Vel 
credidit Eusebius , Brachaianum nomine omnes designari 
posse Indicos philosophos. 

Sed haec hactenus. Vereor enim , ne nimis longe iam 
abusus sim lectorum patientia, tractando ieiunum hoc in sola 
nominum definitione positura argumentum. At sciunt talium 
rerum periti, altissimae indaginis disputationes saepius pen- 

37) Cf. Rimusat, histoire de Khoten p. u. etc. Noveau Jour- 
nal Asiatique i83i. p. i'i'- 

dere a minutulis hisce quaestionibus. lucundius sane fuisset, 
quae de fndicorum philosophorum decretis a veteribus tra- 
dunlur, ex Indicis fontibus, ipsisque Gymnosophistarum vo- 
Inminibus illustrare ; sed ne fieri quidetn hoc poterat , ante 
absolutam iam et ad certum finem perductam de nominibus 
disputationem. Sperabam igitur fore, ut praeoccupando pro- 
vinciam hanc fertilitate et amoenitate destitutam negotium 
agerem band prorsus inutile , si modo id faciendo praefiil- 
tum et praemunitum sermonem redderem ei , qui altiorem 
istam qnaestionem olim esset aggressurus. 

